วันนี้หลังเลิกงานได้ไปเดินตลาดรถไฟรัชดา เดินไปเดินมาด้วยการที่เพื่อนไม่อยากกลับบ้านเร็วเลยมานั่งกินก๋วยเตี๋ยวร้านนี้ มี เกาเหลา ต้มแซ่บ และ ก๋วยเตี๋ยวธรรมดา ต้มแซ่บจะแพงหน่อยแต่ชามใหญ่พร้อมกระดูกซี่โครงมาให้แทะจนเพลิน ก๋วยเตี๋ยวธรรมดาจะมีให้เลือกแค่เส้น เพราะน้ำจะเป็นน้ำเหมือนเย็นตาโฟต้มยำ ตอนแรกว่าจะสั่งพิเศษ พอเจอขนาดปกติมานี่คิดถูกละไม่สั่งพิเศษเพราะให้เยอะมาก ทั้งเนื้อ เส้น มีไข่ให้อีก เทียบราคาก็ไม่แพงนะ เหมือนก๋วยเตี๋ยวใส่ไข่เพิ่มอีกก็ราคานี้ รสชาติอร่อยดี น้ำก๋วยเตี๋ยวจะแปลกๆหน่อย รสเข้มข้น แต่ไม่เผ็ดมาก